钦定古今图书集成/理学汇编/经籍典/第139卷 > 《汉韩婴诗外传三》 > 《小宛》〈兼小旻〉
## 钦定古今图书集成/理学汇编/经籍典/第139卷 > 《汉韩婴诗外传三》 > 《小宛》〈兼小旻〉

孔子曰：“明王有三惧：一曰处尊位而恐不闻其过，二
曰得志而恐骄，三曰闻天下之至道而恐不能行。昔
者越王勾践与吴战，大败之，兼有南夷。当是之时，君
南面而立，近臣三，远臣五，令诸大夫曰：‘闻过而不以
告我者为上戮’。此处尊位而恐不闻其过也。昔者晋
文公与楚战，大胜之，烧其草火，三日不息，文公退而”
有忧色。侍者曰：“君大胜楚，而有忧色，何也？”文公曰：“吾
闻能以战胜安者惟圣人。若夫诈胜之徒，未尝不危，
吾是以忧也。此得志而恐骄也。昔者齐桓公得管仲、
隰朋，南面而立。桓公曰：‘吾得二子也。吾目加明，吾耳
加聪，不敢独擅’。”进之先祖。此闻至道而恐不能行者
也。由桓公、晋文、越王、勾践观之，三惧“者，明君之务也。
《诗》曰：‘温温恭人，如集于木。惴惴小心，如临于谷。战战
兢兢，如临深渊，如履薄冰’。”此言大王居人上也。